cyanic-selkie/wikianc huggingface dataset:
Eda de Bronze
Per plu detalias, vade a:
René Descartes
El ia es la prima ci ia usa la leteras ultima de la alfabeta per indica cuantias nonsabeda e la primas per cuantias sabeda.
El ia inventa ance la simboles de esponentes e ia fundi la regula nomada "la regula de sinias de Descartes" per trova la cuantia de radises positiva e negativa a egalis aljebral.
Violeta (color)
Sur la scermos de computadores e televisadores, un color cual aspeta simil a violeta es creada con la sistem de colores RGB, par misca roja e blu, usante blu con un cuantia de brilia multiplida par la duple de la cuantia de brilia de la roja. Lo no es violeta vera, car lo es creada par misca colores de longias de onda plu longa, e violeta vera es un longia de onda sola, plu basa ca la longia de onda de blu.
Violeta e purpur aspeta multe simil; ma violeta es un color vera, cual ave sua propre colie de longias de onda, en cuando purpur es un color composada, creada par combina blu e roja.
En istoria, violeta e purpur ia es longa asosiada con reia e gloria. La imperores de Roma ia porta togas purpur, e ance la imperores bizantian ia porta estas. En la eda medieval, violeta ia es portada par bispos e profesores de universias, e ia es frecuente usada en arte per la color de la robas de la Virjin Maria.
Longo sondas en Europa e la SUA, violeta es la color la plu asosiada con estravagantia e individuisme, noncostumales, artifisia, e ambiguia.
Pandemica de coronavirus de 2019-2020
La pandemica per coronavirus de 2019-2020 es un pandemica corente de la maladia de coronavirus (COVID-19), par causa de coronavirus 2 de la sindrom respiral acuta sever (SARS-CoV-2). Lo ia es trovada prima en Wuhan, Xina, en desembre de 2019, declarada como un crise de sana publica de conserna internasional la 30 de janero de 2020 e reconoseda como un pandemica la 11 de marto de 2020. De pos la 13 de april, sirca 1,93 milion casos de COVID-19 ia es reportada en 210 paises e teritorios, resulta en sirca 120.000 moris. Sirca 464.000 persones ia recovre, ma on ave un posible de reinfeta. La taso de mori ia es estimada per es 4% en Xina, ma lo varia sinifiosa entre paises.
En Marto 2020, la kompanioj apartenantaj al Sistema asignis ĉirkaŭ 1 miliardon da rubloj por la batalo kontraŭ coronavirus, la plejparto de kiu estis elspezita por la disvolviĝo de testoj por detekti infekton, kaj ankaŭ pri la produktado de protekta ekipaĵo kaj antisepsaĵoj.
Hermann Ebbinghaus
thumb|Ebbinghaus
La psicolojiste ci ia atenta prima studia asosia siensal ia es Hermann Ebbinghaus.
Hermann Ebbinghaus ia nase a 23 janero 1850, en Barmen, Deutxland. Sua padre ia es un mercator rica, ci ia coraji sua fio per studia. Hermann ia atenda la Universia de Halle e la Universia de Berlin, e ia reseta sua diploma dotoral de la Universia de Bonn en 1873. Cuando viaja tra Europa, el ia vide un copia de "Elementos de psicofisica" par Fechner, cual ia influe el per studia psicolojia.
Ebbinghaus ia comensa sua rexerca a sua casa en Berlin, e ia publici un libro nomida "Sur memoria: un investiga en psicolojia esperimental" en 1885. Sua rexerca ia envolve la memori de silabas sin sinifias, cual es composada de un consonante, un vocal, e un otra consonante. El ta eleje 12 parolas, e alora atenta memori la lista. El ia recorda la cuantia de atentas nesesada, e la efetos de varias como la reaprende de listas vea, o si la silabas sujeste un sinifia. La resultas ia es confirmada e es ancora valida oji.
El ia scrive ance la article prima sur la esamina de intelijentia de enfantes en scola, e ia crea un esamina de completa un frase cual ia deveni un parte de la esamina Binet-Simon. El ia ance publici testos sur psicolojia en 1897 e 1902 cual ia es popular per multe anios. Ebbinghaus ia mori en 1909, un asendente clar per la promove cognisial de oji.
La leges de asosia ta continua ave un influe potiosa en psicolojia. La conduistes ia foca sur asosias de stimula-stimula e stimula-responde. La psicolojistes de Gestalt ia developa la asosias variosa los ia nomi la leges de Prägnanz. Entre la psicolojistes cognisial, on ave teorias variosa de asosia semantica. E la psicolojistes fisiolojial parla sur la funda neurolojial per asosia. La idea par es con nos permane. Ma alora, como la filosofistes elinica e medieval ia sabe, asosia es sola un descrive simple de un aveni comun.
Ides
Ides (ייִדיש o אידיש, ambos pronunsiada como yidix o, rara, idix en la dialeto litvac) es un lingua germanica parlada par multe iudis sirca la mundo, scriveda en la alfabeta ivri. Ante la Gera Mundal Du, on ia ave sirca 12 milion parlores de ides, ma pos la gera, on ia ave sola sirca du milion (longo un reporta de la Consilio de Europa en 1996).
L'Enciclopèdia en valencian
L'Enciclopèdia en valencian es un ensiclopedia libre enlinia con la intende de permete la edita de articles par cualcun. Lo es scriveda en valensian usante la Normas d'El Puig.
Bascetbal
Bascetbal es un sporte multe popular en la mundo intera. On jua la sporte con un bal de 24 cm, ronda e orania cual bondi. On ia crea la sporte en Massachusetts en la Statos Unida de America en 1891. Bascetbal es la sporte du de la plu populares de la mundo. On jua bascetbal en la juas olimpial pos 1936.
Regulas
On jua bascetbal con du ecipos. Cada ecipo ave sinco juores. La gol de la jua es gania plu puntos ca la ecipo oposante, par lansa la bal tra un sesto (vera, un reda suspendada de un anelo) alta fisada a un palo. On gania un punto par lansa la bal tra la sesto de la ecipo oposante. La campo de jua es retangulo, e on ave un sesto a la du lados corta.
La federa internasional de bascetbal (FIBA, sua acronim franses) governa la sporte internasional, ma la lega la plu conoseda en la mundo es probable la asosia nasional de bascetbal (NBA, sua acronim engles) de America Norde.
L'Enciclopèdia en valencian
Lo ia es creada a 2 desembre 2007 e ave 25 600 a otobre 2022.
Esta vici ance inclui la projetas Uiquilliteratura, per tradui libros e Uiquillibres, per crea libros de aprende.
Medias
La ensiclopedia ia apare en medias variosa:
Pitcairn
Pitcairn  es un pais en la Mar Pasifica.
Ides
La lingua ave sua orijina en la cultur Axcenazi cual ia developa en la sentenio des en la Paises de la Reno. Axcenazi es un nom de la Biblia cual ia sinifia Deutxland per la iudis de la Eda Media. La cultur ia estende a Europa sentral e este, e final a otra continentes.
Pitcairn
La Isolas Pitcairn es un grupo de cuatro isolas volcanal en la Mar Pasifica sude. Los formi la Teritorio Ultramar Brites final en la Pasifica. La isolas – Pitcairn, Henderson, Ducie e Oeno – es sperdeda tra sentos de cilometres de mar e sua tera ave un area intera de sirca 47 cilometres cuadrida. Sola Pitcairn, la isola du par grandia, es abitada. De este a ueste, lo ave un longia de 3,6 km.
Ides
La testo la plu vea en ides es un bondise de un libro de preas ivri de 1272:
Pitcairn
La linguas major es engles e pitcairnes (un junta de engles e tahiti).
Alexander Bain
thumb Alexander Bain (1818-1903, un ami de vive intera de J. S. Mill, ia lia asosia con fisiolojia. Asetante la lege de prosimi, similia, e frecuentia, el ia vide los, como David Hartley, como neurolojial. El ia ajunta la lege de asosia composada, cual dise ce la plu de asosias es entre grupos intera de otra asosias. E el ia ajunta la lege de asosia construinte, cual dise ce nos pote ance, ativante, creante, ajunta a nosa asosias par nos mesma.
Sipres
Sipres es la nom comun de la familia de coniferes Cupressaceae, con un distribui tra la mundo. La familia inclui 27-30 jenera cual inclui la juniperes e secuoia, con sirca 130-140 spesies en tota. La cortex de arbores matur es comun brun oranjin o brun rojin e de un trama cordetin, frecuente despelinte o descascinte en bandas vertical, ma en alga spesies lisa, scamosa, o fratinte en cuadros.
Sipreses es trovada en tota continentes estra Antartica, de 71ºN en Noria artica a 55ºS en Txile sude. La juniperes indica ateni 5200 m supra mar en Tibet, la plu alta de cualce planta leniosa. Los no es comun en ambientes polal, en forestas pluvosa tropical, e en desertos. Ma, an si los es distribuida vasta, multe spesies ave estendes descresente, e multe es menasada par estingui.
Multe spesies de sipres es importante per la produi de lenio per fabrica casas e mobilas. Otras es ance importante en orticultur. Juniperes es arboretas importante, con multe varias. Chamaecyparis e Thuja (tuia) furni ance multe varias nanin e ornosa. Secuoias es ance usada per jardines per sua fortia, crese rapida, e fama como un "fosil vivente".
La sugi (Cryptomeria japonica) es la arbor nasional de Japan, e la aheuheute o sipres calva (Taxodium mucronatum) la arbor nasional de Mexico. Du spesies de secuoia es la arbor de la stato de California e es atraes per turistes, spesial en la parces famosa. La sipres calva (Taxodium) es la arbor de Louisiana. Estas, comun garlandida con mos espaniol, en pantanes de la sude de SUA es un otra atrae per turistes, spesial en Florida.
La polen de multe jenera de sipreses es alerjen, causante multe problemes en areas do los es abundante, notable par la sugis de Japan
La familia de sipreses es divideda entre sete sufamilias, fundida sur analise jenetica e morfolojial:
Republica (Platon)
La Republica o Politeia (de Πολιτεία en elinica) es un labora influente de la filosofia e teoria political de la filosofiste elinica Platon, scriveda sirca 390 aec. Lo es scriveda en la forma de un conversa socratal.
La nom en elinica refere a polis, la terma moderna per site o site-stato. Ma un polis ia es plu ca acel. Lo ia es un modo de la vive; donce un tradui plu coreta ta es "como nos vive como umanas".
Elinica (lingua)
Elinica (Ελληνικά, ance greca o parolas simil en multe linguas european) es un lingua de la familia indoeuropean con un istoria de 3500 anios. Oji, lo es parlada par 15 milion persones en Elas, Cipros, Balgaria, Xciperia e Turcia. Lo ave ance multe parlores en comunias de migrores tra la mundo. Elinica es scriveda con la alfabeta elinica (la prima con vocales) de la sentenio nove en Elas, e de la sentenio cuatro en Cipros. La leteratur elinica ave un eda de plu ca 3000 anios.
Planeta
Un planeta es un ojeto (como la Tera o Jupiter) cual orbita un stela. Lo es plu peti ca un stela, e no crea lus. Planetas ave la forma de un sfera.
Nosa sistem solal conteni oto planetas, e on conose plu ca sincosento planetas estrasolal, planetas cual orbita otra stelas.
Aitian (gramatica)
La creol aitian ave un gramatica multe simple. La vocabulo de aitian es per la plu parte de franses, ma la gramatica es simil a la gramatica de otra creoles e pijines tra la mundo.
Pronomes
Lo ave ses pronomes, un per cada combina de person e cuantia, e ave no difere entre la ojeta direta e nondireta.
Posese
Posese es indicada par pone la posesor pos la cosa posesada. Esta es simil a la construi franses "chez moi" o "chez lui" (me casa, sua casa).
Articles
Aitian ave un article de nondefini yon, simil a un en elefen. El es derivada de la franses il y a un ("el ala ave un" o "ave un"). Esta es usada sola con nomes nonplural, e el es poneda ante la nom.
Aitian ave ance un article de defini, simil a elefen "la". El es poneda pos la nom, e la sona varia dependente a la sona final de la nom. Si la sona final es un vocal segueda par un consonante, ambos nonasal, la article es la.
Si la sona final es un vocal nasal segueda par un consonante nonasal, la article es lan.
Si la sona final es un consonante segueda par un vocal, ambos nonasal, la article es a.
Si la sona final es un consonante nasal segueda par un vocal nonasal, la article es an.
Si la sona final es un vocal nasal, la article es an.
E si la sona final es un consonante nasal, la article es nan.
La plural de un nom no es indicada par cambia la nom. En loca, on ajunta yo pos la nom, cual indica ambos pluralia e defini, como "la ...-s" en elefen. Pluralia no es indicada per nomes nondefini, e pote es deduida par la situa.
Aitian ave sola un parola - sa - ce coresponde a la parolas franses "ce", "ceci", e "ça", e la parolas de elefen "esta" e "acel". Sa es comun seguente par a o yo per marca la cuantia.
Como "esta" en elefen, sa pote es ance usada como un pronom.
Verbos
Multe verbos en aitian es la mesma como la verbos infinitivo de franses, ma los es speleda fonetical. Verbos en aitian ave sola un forma e cambias de tempo, etc, es fada par la uso de paroletas.
"Es" es espresada en aitian par du parolas - se e ye. Se es usada per junta un sujeto con un completante.
La sujeto sa o li pote es ometeda a alga veses cuando usada con se.
Per indica la futur, on usa vin - "deveni" - en loca de se.
Ye sinifia ance "es", ma es usada sola a la fini de frases, pos la verbo e la sujeto, en esta ordina.
On no usa un verbo per "es" cuando la completante es un ajetivo. La ajetivo es usada como un verbo. Donce malad sinifia ambos "malada" e "es malada".
La verbo "ave" es genyen, comun cortida a gen. Lo pote ance sinifia "gania".
Esta verbo indica ance la esiste de alga cosa, como "on ave" en lfn.
Praha
Praha es la capital de Txesco.
Flajelata
La flajelos de eucariotas es suportada par microtubetas in un ordina spesifada, con nove duples fusada cual ensirca du microtubetas sentral. Estas estende de un corpo basal. In alga flajelatas, la flajelos move comedas en un sitosoma o boca, en cual la comeda es asorbada. Flajelos suporta comun capelas, nomida mastigonemes, o conteni bastetas. Sua ultrastrutur enata un rol importante en la clasi de eucariotas.
Aitian (gramatica)
Verbos
(nota pa sinifia "no")
Flajelata
Entre protoctistes e animales microscopial, un flajetata es un organisme con un o plu flajetos. Alga selulas en animales pote es flajelatas, per esemplo la spermatozones de la plu filos. Plantas no produi selulas con flajelos, ma filises, moses, alges verde, e alga gimnospermas ave los. Simil, la plu de fungos no produi selulas con flajelos, ma la fungos primitiva "citrides" ave los. Multe protistes ave la forma de flajelatas de sola un selula.
Flajelos es plu comun usada per propulsa. En la plu de tal organismes, la flajelos es locida a o prosima a la anterior de la selula, per esemplo, en la euglenas. Comun, on ave un flajelo dirijeda a ante e un es estende a pos. Entre animales, fungos, e coanozones, on ave sola un flajelo posterior. Multe parasitos cual afeta la sania de umanas es flajelatas. E flajelatas es la consumantes major de produi prima e du en ecosistemes acual, consumante bateria e otra protistas.
Aitian (gramatica)
Verbos
Konn o konnen sinifia "conose".
Konn - ma no konnen - sinifia ance "sabe".
Fè sinifia "fa". El ave multe sinifias simil e es usada en multe frases idiomal.
Kapab (comun cortida a ka, kap, o kab) sinifia "pote".
Tempo
Verbos en aitian no cambia per tempo o otra formas. On usa sola un forma con paroletas variosa. La forma simple es usada per ambos la presente e la pasada.
(Nota ce manje es usada como "come" en elefen - per ambos la ata e la cosa. m ap manje bon manje sinifia "me come bon come")
Per otra tempos, on usa parolas spesial ante la verbo.
Otra esemplos:
Otra paroletas per tempo inclui fèk e sòt, ce indica la pasada resente. Estas es usada comun la un con la otra:
Un paroleta de moda es ta, simil a "ta" en elefen, e egal a la moda ipotesal en franses:
La parola pa vade ante la verbo e otra paroletas per nega la verbo:
Bauhaus
Bauhaus (o, plu completa, Staatliches Bauhaus) ia es un scola en Deutxland cual combina artisania e la artes clasica, e ia es famosa per la filosofia de desinia cual lo promove e ensenia. lo ia opera de 1919 a 1933. La nom es deutx per "casa de construi". La scola ia es fundida par Walter Gropius en Weimar. La idea fundal ia es ce arte, artisania, e arciteta ta es integrada. La stilo de bauhaus ia deveni un de stilos la plu influente en desinia e arciteta moderna, e ia ave un influe forte a developas seguente en arte, arciteta, desinia grafica, desinia de internas, desinia industrial, e tipografia. La scola ia esiste en tre sites deutx (Weimar de 1919 a 1925, Dessau de 1925 a 1932, e Berlin de 1930 a 1933) es ia es governada par tre diretores-arcitetas: Walter Gropius (1919 a 1928), Hannes Meyer (1928 a 1930), e Ludwig Mies van der Rohe (1930 a 1933). La scola ia es cluida par sua dirijores en 1933, su la presa de la governa nazi.
Aleksander Solxenitsin
thumb|Solxenitsin en 1974 Aleksander Solxenitsin ( rusce: Александр Исаевич Солженицын) ia es un autor rusce la plu importante. En 1970, Solxenitsin ia reseta la Premio Nobel en leteratur.
Diton (unias de mesura)
Diton (engles inch) es un unia de longia, cual egal 2,54 sentimetres esata. La diton orijinal ia es la uncia (diton) roman, cual ia egal 1/12 de un pes (pede), cual ia es normida en la rena de Agripa a sirca 0,97 ditones moderne, o sirca 2,46 sentimetres. La nom uncia es la orijina de la engles inch, pos la efetos de umlaut e palati sur la anglonorman unce.
La diton ia es definada en multe modos variosa tra Europa. Per la anglosasones de England temprana, la unia de longia ia es un barleycorn (gran de orzo), e pos 1066 e la invade par la normandes, tre de los ia composa un diton. En Frans, la defini de pouce (diton) varia de un rejion a un otra. Carlo la grande ia atenta normi mesuras par institui la pied du roi (diton de la re), cual ia egal 1,066 de un pede moderne, o 32,48 cm, de cual on deriva un pouce (diton) par divide par 12, o sirca 2,707 sentimetres. En Nederland, los usa la voet (pede), ma lo ia es composada de 11 duimes (ditones). Varias e noncoerentes simil esiste tra Europa.
En la Rena Unida e la plu de paises de la Comunia Brites, un inch ia es definida como 1/36 de la imperial standard yard (iard normal imperial), en un sistem prima definida en la British Weights and Measures Act (Ata brites de pesas e mesuras) de 1825. En 1930, la British Standards Institution (Institui de normas brites) ia adota la defini de un "inch" de esata 2.54 cm. La American Standards Association (Asosia de normas american) segue esta defini. Pos 1935, la industrias de 16 nasiones ia adota esta defini.
En 1875, 17 nasiones ia suscrive a la Trata de la Metre. De alora, cuasi tota nasiones de mundo usa la Sistem internasional de unias, acc la sistem metrica. An la nasiones anglofon, incluinte la SUA, usa lo ance, an si en coordina con la sistem vea.
Republica Dominican
La  Republica Dominican  es un pais en la Mar de Caribe.
La area es sirca 48 730 cilometres cuadrida.
En la anio 2007, lo ia ave sirca 9 365 818 abitores.
La site capital es San Domingo.
La lingua major es espaniol.
Vitamina A
En comedas de orijina animal, la forma major de vitamina A es un ester, xef palmitato de retinil, cual es convertida a retinol (cimical un alcol) en la intestin magra. En la forma de retinol lo funnsiona como un reserva de la vitamina, e pote es convertida de e a sua forma de aldehido vidal ativa, nomida "retinal".
Istoria
On pote loca la descovre de vitamina A en 1816, cuando la fisiolojiste François Magendie ia oserva ce canes privada de nuri developa ulseras corneal e ave un taso de mori alta. En 1912, Frederick Gowland Hopkins ia mostra ce la crese de ratas nesesa alga fatores ajuntada, ma nonconoseda, estra carboidratos, protenas e grases, cual on trova en lete.
Hopkins ia reseta la Premio Nobel en 1929 per esta descovre. En 1913, un de esta sustantias ia es descovreda en modo separada par Elmer McCollum e Marguerite Davis en la Universia de Wisconsin–Madison, e par Lafayette Mendel e Thomas Burr Osborne en la Universia Yale ci ia studia la rol de grases en la dieta. McCollum e Davis ia reseta la onora car los ia envia sua tese a tre semanas ante Mendel e Osborne. Ambos paperes ia apare en la mesma numero de la Journal of Biological Chemistry en 1913.
Johann Sebastian Bach
Par causa de sua jua eselente de organo, en la anio 1703 Johann Sebastian Bach ia deveni organiste en Arnstadt. Pos cuatro anios el ia move sua casa a Mühlhausen en Turingia, do el ia sposi a sua sobrina Maria Barbara Bach. Ala el ia crea sua cantadas prima. El ia deveni un organiste cortal, e alga plu tarda el ia deveni mestre de consertas a la corte de la duxe Wilhelm Ernst en Weimar. Desfavoreda en la anio 1717, el ia debe pasa cuatro semanas en prison.
Vitamina A
Istoria
La "fatores ajuntada" ia es nomida "gras soluble" en 1918 e "vitamina A" en 1920. En 1919, Harry Steenbock (Universia de Wisconsin–Madison) ia proposa un relata entre pigmentos jala de plantas (beta-caroten) e vitamina A. En 1931, la cimiciste suiz Paul Karrer ia descrive la strutur cimical de vitamina A. Vitamina A ia es prima sinteseda en 1947 par du cimicistes nederlandes, David Adriaan van Dorp e Jozef Ferdinand Arens.
Johann Sebastian Bach
De 1717 asta 1723 Bach ia es mestre de orcestra en la corte de la prinse Leopold von Anhalt-Köthen en Köthen. En la anio 1720 sua sposa ia mori. Pos un anio el ia sposi ancora, a la cantor Anna Magdalena Wülcken. De 1723 el ia es cantor en Leipzig. Ala el ia debe no sola dirije cosas musical, ma ance ensenia la latina en la scola liada a la eglesa. El ia pasa sua anios ultima de vive en siecia. En 1749 el ia ave sirurjia a ambos oios. A 28 julio 1750, el ia mori en Leipzig. Pos sua mori, sua musica ia perde popularia, ma la composor Felix Mendelssohn Bartholdy ia repopulari lo (inisial, sola la obras relijiosa per organo). Aora on considera el como un de la composores la plu grande de istoria.
Vitamina A
Fontes
On trova vitamina A en multe comedas, incluinte:
Johann Sebastian Bach
Johann Sebastian Bach ia ave 17 enfantes, de ci 7 ia mori ante el. Cuatro fios ia deveni ance composores:
Gustav Fechner
thumb|Gustav Fechner
Vitamina A
Fontes
La valuas brasetida es la corespondes de ativia de retinol e la cuantia persental de la Cuota Dietal Recomendada per 100 grames de comable (promedia).
Gustav Fechner
Gustav Fechner ia nase 1 april 1801. Sua padre, un pastor de un vileta, ia mori temprana en la enfantia de Gustav, donce el, con sua madre e frate, ia vade per abita con sua tio. En 1817, con 16 anios, el ia vade a via per studia medica a la Universia de Leipzig (Weber ia es plu interesada par ensenia). El ia reseta sua diploma de dotor medical en 1822 con 21 anios.
Ameba
Un ameba o ameboida es un tipo de selula o organisme cual ave la capasia de cambia sua forma, prima par estende e retira pseudopodes. An si la nom refere plu comun a un grupo de protistas, on pote trova los entre la fungos, alges, e animales.
Gustav Fechner
Ma sua interesas ia move a fisica e matematica, e el ia gania sua mone par ensenia privata, tradui, e a veses dona lesones. Pos scrive un paper sinifiante sur eletrica en 1831, el ia es invitada per deveni un profesor de fisica a Leipzig. Ala, el ia deveni ami con un cuantia de persones, incluinte Wilhelm Wundt, e sua interesas ia move denova, esta ves a psicolojia, spesial vide.
Vitamina A
Funsionas metabolal
Vitamina A ave un rol importante en funsionas diversa tra la corpo, como:
Gustav Fechner
En 1840, el ia sufri un crise mental e ia debe resinia sua posto como la resulta de depresa sever. A sua plu mal, el ia resta en sua salas solitar, evitante lus, cual ia feri sua oios, e an ia pinta sua sala negra. Cuando el reposa en sua leto un matina, 22 otobre 1850, el ia reali subita ce lo ia es vera posible per lia la mundo fisical e mesurable con la mundo mental, suposada como nonabri a investiga siensal! Cuando sua problem ia boni, el ia reveni a scrive e esperimenta, usante se mesma como un sujeto.
Ameba
La amebas de la protistas cual es plu bon conoseda es la "amebas jigante", pd Caos carolinense e Ameba proteo, ambos cua ia es cultivada e studiada comun en clases e laborerias. Otra spesies bon conoseda es la "ameba cual comente serebros", pd Negleria foleri, la parasito interna Entameba histolitica, cual causa disenteria amebal, e la ameba multiselulal (o "mofo melmosa") Dictiostelio discoideo.
Gustav Fechner
Como multe otras de sua eda, el ia trova la duple-aspetisme de Spinoza convinsente e trova en panspicisme un cosa simil a un relijio personal. Su la nometa Dr Mises, el ia scrive alga satiras sur medica e filosofia. Ma el ia usa lo ance pe comunica, tipal en un modo comica, sua perspetiva spirital. Como un panpsiciste, el ia crede ce tota natur ia es vivente e capas de consensa de un grado o un otra. An la planeta mesma, el ia crede, ave un spirito. El ia nomi esta vista la vista de la dia, e oposada lo a la vista de note de materialisme.
El ia sujesta ce nosa vive aveni en tre pasos: la vive fetal, la vive comun, e la vive pos mori. Cuando nos mori, nos spirito ta junta con otra spiritos como parte de un spirito suprema.
Lo ia es duple-aspetisme cual ia condui el a studia (e nomi) psicofisica, cual el ia defini como la studia de la relatas sistemal entre avenis fisical e mental. En 1860, el culmina sua carera par publici "La elementos de psicofisica".
En esta libro, el ia introdui un espresa matematical de la lege de Weber. La espresa pare como esta:
cual sinifia ce la i de la cambia minima en un stimula detetable (*R) a la fortia de la stimula (R) es un constante (k). (R es per la deutx Reiz, cual sinifia stimula.) O:
en cual S es la sensa esperiada.
Fechner ia mori 28 novembre 1887.
Cual Weber e Fechner ia mostra es cual fa ce los es multe plu sinifiante ca sola la lege de Weber es ce avenis psicolojial ia es vera liada a avenis fisical e mesurable en un modo sistemal, cual tota ia crede es nonposible. Psicolojia pote es un siensa!
Viti
Viti  (o Fiji, ofisial la Republica de Fiji) es un pais en la Mar Pasifica. Lo ave un area de sirca 18 270 cilometres cuadrida, e sirca 918 675 abitores en 2007.
La site capital es Suva.
Planetas estrasolal
Un planeta estrasolal es un planeta cual no orbita nosa sol, ma sirculi sirca un otra stela.
Viti
La linguas major es engles, viti, e hindi.
Planetas estrasolal
Ja en agosto 2011, plu ca sincosento planetas estrasolal ia es conoseda o suspetada.
Viti
On ave ance un lingua franca, "hindi viti", un varia de hindi con multe parolas engles. Per esemplo, per ueste on pote dise west o pachim (de hindustani); per isola: island o dvip. Alga parolas hindi reseta formas diferente: ziyada (plus en hindi) es jaada en hindi viti. Multe frases ofisial es en engles. Un vicipedia peti esiste en hindi viti.
Planetas estrasolal
Multe de estas ia es descovreda par la metodo de la rapidia raial (la metodo de Doppler). La gravita de la planeta cambia la move de la stela cual lo orbita, e la longia de la ondas de lus de la stela cambia cuando lo move a o de nos.
Viti
Istoria
La arte de seramica de la vilas viti mostra ce Viti ia es colonida entre 3500 e 1000 aec. La colonistes prima ia es mercatores ci ia ariva de la ueste a 5000 anios ante aora. Comersia entre la vitis e la otra poplas e arcipelagos visina es atestada per canoas, fabricada con arbores de Viti, locada en Tonga, e par parolas de la lingua tongan cual es usada en la grupo de isolas Lau.
Planetas estrasolal
Otras ia es descovreda par la metodo de eclises. Cuando la planeta pasa entre sua stela e la Tera, lo bloci alga de la lus de sua stela. On pote trova la planeta par mesura la diminui de la lus de la stela.
Numeros
Numeros (la numeros de la popla) es un libro de la Biblia.
Skopje
Skopje es la capital de Macedonia Norde.
Cultur de Europa
La cultur de Europa es fundida en la arte, arciteta, musica, leteratur e filosofia cual es orijinal de la rejion european e on refere frecuente a lo como sua "erita cultural comun".
Elementos
Car la grande numero de perspetivas cual pote es elejeda en la sujeto, lo es nonposible formi un conseti singular de la cultur european. . An tal, on ave elementos xef cual on acorda cual formi un funda cultural de la Europa moderna. Un lista de esta elementos donada per K. Bochmann inclui :
La premio Nobel de leteratur Thomas Stearns Eliot en sua libro de 1948 Notes Towards the Definition of Culture, ia reconose la influe cristian sur la cultur european :
Istoria
La arte roman ia es influeda par Elas e pote es videda con un desendente de la sculta e la depinta elinica, mas ia es multe influeda par la arte etrusca de Italia. Sculta ia es cisa considerada la forma de arte plu importante par la romanes, ma la depinta de figures ance ia es importante regardada bon.
Depinta
La depinta plu vea conoseda es locada en la cava El Castillo (Espania), plu vea ca 40 800 anios. La istoria de la depinta ueste representa un tradision continuante de la Anticia. Asta media la sentenio 19, ia es consernada con la manera de produi e la representa clasica e pos otra formas plu astrata e consetal ia es favoreda.
Arciteta
Arciteta neolitica: Naseda en la este, la arciteta de la neolitica ia estende a Europa. La cultures neolitica mediteranean de Malta ia adora en templos megalitica. En Europa, casas construida de acasia ia es construida e ance tombas detaliosa per la mores. Esta tombas es multe numerosa en Er, do multe tombas esiste oji. La poplas neolitica ia construi grande tumulos.
Vide ance: arciteta de Elas clasica, arciteta de Roma antica, arciteta medieval, arciteta de la Renase, arciteta baroca.
Leteratur
Europa ia produi alga de la plu importante scrivores de la istoria:
Vilnius
Vilnius es la capital de Lietuva.
Cultur de Europa
Linguas
[[Image:Indo-European branches map.png|thumb|250px|Distribui de la ramos de la linguas indoeuropean en Eurasia:
Elinica Linguas italica Linguas indoiranian Linguas celta Linguas germanica Haieren Linguas baltica Linguas slavica Xcip Linguas nonindoeuropean
]] De la milenio un aec, Europa ia es dominada par poplas indoeuropean, ci ia parla varia linguas ma unida par cualis comun.
A en la linguas indoeuropean, de la milenio 1 aec on pote distingui la plu parte de la grupos moderna: la linguas italica, germanica, slavica, celta, baltica e elinica e xcip. Entre la poplas moderna de Europa on ave ance parlores de linguas nonindoeuropean como euscara, suomi, esti e magiar ma euscara es la sola lingua preindoeuropean parlada oji.
De la introdui de scrive en Europa, la linguas european ia es scriveda usante alfabetas derivada de la alfabeta fenisia. Esta alfabetas inclui la alfabeta elinca, la latina o la cirilica entre otras. En alga paises, spesial a norde e este de la continente, la varias local de la alfabeta latina ave sinietas per marca la sonas local.
En la limitas este e sude on ave ance la alfabeta jorjian e la alfabeta haieren.
Relijio
La relijios indo-european ia es: mitolojias uralica, politeisme celta, paganisme germanica, relijio elinica antica, relijio etrusca e mitolojia slavica.
La Eurobarometer Poll 2005 ia trova ce, per promedia, la 52% de la sitadanes de la Uni European afirma cual crede en Dio, 27% crede ce on ave un tipo de spirito en cuando 18% no crede en alga spirito o Dio. 3% ia refusa responde.
Cosina
La cosinas de europa ueste es diversa, an si on ave cualis comun cual distingue la cosina de Europa de la de paises asian. comparada con la cultures asian, carne es plu importante e apare en un cuantia plu grande. Staca es un plato comun tra la Ueste. La fonte xef de amidon es la pan fada con farina blanca, junta a pasta, bales de pasta e pastas dulse, an si la patata ia deveni un amidon xef en la dieta de la europeanes e sua diaspora pos la colini european de America.
Republica de Cabinda
La Republica de Cabinda es un stato autonomida, reconoseda sola par la FFSA (Federa de Statos Libre de Africa – engles Federation of Free States of Africa) e par la UNFS (Uni de Statos Libre – engles Union of Free States), ma cual no ave un esiste real car Cabinda es un provinse de Angola.
Figato
La figato es un organo en vertebratos, incluinte umanas. Lo ave un rol major en metaboli e ave multe roles en la corpo, incluinte reserva de glicojen, sintese de protena de plasma, e la desveneni de drogas. Lo produi ance bile, cual es importante per dijesta. Parolas medical referente a la figato usa "epato-", cual veni de la parola elinica per figato (hepar).
La figato umana adulte pesa normal entre 1,3 e 3,0 kilogrames. Lo es un organo mol, brun rosin, e formida como un bumerang. Lo es la organo du en grandia, pos la pel, e la plu grande a la interna de la corpo. Lo resta su la diaframa a la lado destra de la adomen. La figato resta a la destra de la stomaco e suporta la vesica bilal (cual reserva bile).
La figato es un de poca organos umana cual pote recrea sua partes destruida. Tan poca como 25% de figato es nesesada per recrea la figato completa!
Patata
Un patata (Solanum tuberosum) es un tuber amidonosa cual es un de la cultivadas la plu importante, coceda e comeda como un vejetal; la planta cual produi esta tuberes.
Republica Democrata de Congo
La area es sirca 2 345 410 cilometres cuadrida.
John Galsworthy
right|350px John Galsworthy (1867–1933) ia es un noveliste e dramiste engles de la sentenio 20 temprana. El ia nase en Kingston Hills, Surrey. En sua scrives prima, el ia usa la nom falsa John Sinjohn.
La novelas e drama de Galsworthy conserna xef la vive de la parte alta de la clase media en England. La plu de sua novelas trata la istoria de un tal familia engles, Forsyte, de tempos victorian tra la cuatri prima de la sentenio 20.
La serie de Forsyte inclui La saga de Forsyte (1922), un colie de sinco titulos, cual ia es ja publicida en modo separada a tempo plu temprana. La nara de Forsyte ia es continuada par Galsworthy en tre plu obras, ultima publicida en junta su la titulo Un comedia moderna (1929).
Republica Democrata de Congo
En la anio 2007, lo ia ave sirca 65 751 512 abitores.
Republica nederlandes
La Republica Nederlandes, ance conoseda como Republica de la Sete Paises Basa Unida (Republiek der Zeven Verenigde Nederlanden), ia es un republica cual ia esiste en Europa de 1581, cuando un parte de Nederland ia separa de la governa espaniol, asta 1795.
Republica Democrata de Congo
La site capital es Kinshasa.
La linguas major es franses (ofisial), lingala, ngwana (un dialeto de swahili), kongo, tshiluba.
Iaman
La Republica de Iaman (arabi: الجمهورية اليمنية), conoseda como Iaman (arabi: اليَمَن‎), es un pais en Asia sude-ueste.
Sua area es sirca 527 970 cilometres cuadrida e lo ia ave sirca 22 230 531 abitores en la anio 2007. La site capital es Sana. Sua tera inclui 200 isolas: la plu grande es Suqutra. Lo es la sola stato de la Penisola Arabi cual ave un sistem pur republican (ma no en la pratica).
En febrero e marto 2011, la revolta iamani de 2011 ia comensa contra la governa, e la scaramuxas con la polisia ia intensi.
Etimolojia
Iaman sinifia "La Sude". Un etimolojia deriva "Iaman" de iamin ("la lado destra") car la sude es a destra cuando on fasa la leva de sol; ma esta etimolojia es suspetada. Otras deriva "Iaman" de iumn sinifiante "felisia" car la area es fertil: la romanes ia nomi lo Arabia Felix (Arabia felis).
Istoria
Iaman ia es sempre un crus de vias, e lo ia uni alga de la sentros de sivilia la plu vea en Asia sude-ueste par sua loca en Arabia sude.
Sentenio 6 aec
La sentenio ses aec es la periodo entre la anios 600 e 501 aec (ante la eda comun).
Alfabeta elinica
La alfabeta elinica ia es usada de la sentenio nove aec. Lo es un varia de la alfabeta fenisia, cambiante alga de la consonantes a vocales, e es la alfabeta prima completa. La alfabeta elinica es la fonte de la alfabetas latina, goto, cirilica e otras. Otra ca la usa de lo per scrive la lingua elinica, en sua formas antica e morderna, la alfabeta elinica es oji usada como un fonte de eticetas e simboles tecnical en multe dominas de matematica, siensa e otra campos.
Vandal (lingua)
Vandal es un lingua germanica este relatada a goto. La vandales move de Scandinavia (cisa la area Vendel en Sveria) a la area de Polsca moderna e sude tra la Impero Roman, donce a Galisia e Espania sude, e final a Africa norde en 429 ec.
Iaman
Istoria
Entre la sentenios 12 aec e 6 ec, lo ia es un parte de la renas de Saba, Main, Hadramawt, Qataban e Himyar, cual ia controla la comersia de spises e ia es su la governa etiopian e farsi a pos.
Vandal (lingua)
On conose poca sur la lingua vandal. Un poca nomes personal en espaniol es de orijina vandal.
Alfabeta elinica
En la formas clasica e moderna de lo, la alfabeta ave 24 leteras, comensa con alfa e fini con omega. Como latina e cirilica, elinica ia ave prima sola un forma per letera; lo ia developa la distingui entre leteras major e minor en paralel con latina en la eda moderna.
Iaman
Istoria
La istoria moderna de Arabia Saudi e Iaman ia comensa en 1918 cuando Iaman ia gania autonomia de la Impero Osmanan.
La revolta iamani de 2011 ia segue la Revolui Tunisi.
Jeografia
Iaman es en la Mundo Arabi, en la media sude de la Penisola Arabi, bordante la Mar Arabi, la Golfo de Adan e la Mar Roja.
Alfabeta elinica
Sonas
En elinica antica e moderna, la leteras de la alfabeta elinica ave asosias relativa stable e coerente entre simboles e sonas, cual fa ce la pronunsia de paroles es jeneral predisable. La spele de elinica antica ia es jeneral prosima a fonemal. Per alga leteras, sonas difere entre elinica antica e moderna, car la pronunsia de los ia segue un serie de moves fonolojial cual ia afeta la lingua en la pasos posclasica de lo.
Iaman
Economia
Iaman es un de la paises la plu povre de la Mundo Arabi. Sua economia es debil car lo ave no reservas de petrolio como otra paises arabi.
Alfabeta elinica
Sonas
En la simboles vocal, la sonas de elinica moderna refleta la simpli estrema de la sistem de vocal de elinica posclasica; multiple fonemes vocal, cual ia es pasada separada, ia fusa a en un cuantia multe plu peti de vocales. Esta fa ce alga grupos de vocales indica oji la mesma sonas. La ortografia de elinica moderna reteni la spele istorial en la plu de esta casos. Par causa de esta, la spele de parolas en elinica moderna no es comun predisable par sola la pronunsia, en cuando la pronunsia es comun coerente e predisable par sola la spele.
Iaman
Governa
Iaman es un republica presidental con un legeria bicameral. La presidente es la xef de stato, e la ministro prima es la xef de governa.
Alfabeta elinica
Sonas
La leteras vocal e digrames seguente es envolveda en la fusas:
Iaman
Relijio
Relijio en Iaman es composada de du grupos muslim xef: 52% de la abitores es sunis e 46% es xias.
Alfabeta elinica
Sonas
Otra formas usada en elinica moderne:
Iaman
Relijio
Min ca 1% es de otra relijios como cristianisme, iudisme o induisme.
Alfabeta elinica
Sonas
Parlores de elinica moderna usa tipal la mesma sonas moderna cuando los leje elinica de tota la pasos istorial. En otra paises, studiantes de elinica antica pote usa un diversia de aprosimis normal de la sistem istorial de sona cuando los pronunsia elinica antica.
Iaman
Linguas
La lingua ofisial de Iaman es arabi ma arabi iamani es multe parolada. En la scolas on aprende engles, e Iaman ave un comunia grande de persones ci parla rusce.
Cristianisme
Cristianisme es la crede fundida en la vive e instruis de Jesus (o Iexua) Cristo, ci ia vive en la Impero Roman. La testo prima de cristianisme es la Biblia. La Biblia ave du partes, la Atesta Vea (cual es la mesma como la Biblia Iudiste) e la Atesta Nova (cual descrive la vive de Cristo e sua seguores). Cristianisme es la relijio la plu grande en la mundo.
Republica Roman
La Republica Roman ia es un periodo de la istoria de Roma de la anio 509 aec asta la anio 27 aec.
Cristianisme
La Biblia es la libro santa de cristianisme, ma ofisial la ortodoxes e la catolicas ave plu libros en la Atesta Vea ca la Atesta Nova. Esta libros, nomida Judita, Tobias, I e II Macabes, Sajia, Sirac e Baruc, e an alga partes en Daniel e Ester, es ofisial per la partes ortodox e catolica, ma es nonofisial per la protestantes. Esta libros es nomida la "libros ducanonal" o la apocrifas, cual ave otra libros nonconoseda.
Ramos
Nos pote divide la cristianisme en tre ramos: La Catolices, la Ortodoxes, e la Protestantes.
Nosa padre es la prea costumal de cristianisme, e lo es trovada en la Atesta Nova.
Republica Roman
Republica temprana
Ante de la Republica, Roma ia es un monarcia elejal. La emperor ultima, Tarcinio la Orgolosa, ia usa violentia, asasina e teror por manteni la controla de Roma como no re a ante, eliminante multe reformis constitual cual sua presedores ia institui.
Tbilisi
Tbilisi es la capital de Sacartvelo.
Indogermanisches Etymologisches Wörterbuch
La Indogermanisches Etymologisches Wörterbuch es un disionario etimolojial de indo-european, scriveda par la rexercor txesce Julius Pokorny e publicida en 1959. Lo es un obra de moda pasada, ma car no otra esiste sur esta tema, lo es ancora usada par rexercores de linguas indo-european.
Judores
Judores es un libro de la Biblia cual parteni a la Atesta Vea.
Paestum
197px|thumb|right|Un de la templos de Paestum. Paestum ia es un site elinica antica importante en Italia sude. La ruinas de Paestum es famosa par sua tre templos elinica en la ordina dorian, de entre la 600 e la 450 aec, cual es conservada en bon stato. La murones de la site e la amfiteatro es casi intata, como ance la ruas paveda. La loca es abrida a la publica, e on ave un museo nasional moderna a en lo, cual ance conteni ojetos trovada en la site elinica liada de Foce del Sele.
Renase
La Renase ia es un promove cultural cual ia nase en Europa ueste en la sentenios 15 e 16. Lo ia es un periodo de traversa de la eda medieval a la eda moderna. Sua avansas xef ia es en la artes e en la renovi de la siensas. La site Firenze ia es la loca de nase de esta promove, cual ia estende tra la intera de Europa ueste. Lo ia marca la comensa de la eda moderna temprana.
Republicas maral
La republicas maral (italian: reppubliche marinare) ia es sites-statos cual ia flori en Italia e Dalmasia en la eda medieval. La plu conosedas ia es Venezia, Genova, Pisa, Ragusa e Amalfi. Otras, min conoseda, ia es Gaeta, Ancona e Noli.
Renase
La fundas inteletal de la Renase ia es sua propria varia inventada de umanisme, derivada de la redescovre de la filosofia elinica clasica, como lo de Protagora, ci ia dise ce "la om es la mesura de tota la cosas". Esta pensa nova ia deveni mostrada en arte, arciteta, politica, siensa e leteratur. Esemplos temprana ia es la developa de perspetiva en depinta con olio e la sabe resiclida de fabrica beton. An si la inventa de tipo movable metal ia aselera la difusa de ideas en la tarda de la sentenio 15, la cambias de la Renase no ia es uniforma esperiada tra Europa.
Como un promove cultural, la Renase ia inclui la flori inovosa de latina e linguas demotica. Lo comensa con la renovi en la sentenio 14 de aprende fundida en fontes clasica, cual contemporas ia atribui a Francesco Petrarca; la developa de perspetiva linial e otra tecnicas per rendere un realia plu natural en depinta; e la reformi gradal ma vasta de educa. En politica, la Renase ia contribui a la developa de costumes e praticas de diplomatia, e en siensa lo ia contribui a un depende grandida sur oserva e razona induinte. An si la Renase ia esperia revoluis en multe ativias inteletal, e ance cambiones sosial e political, lo es la plu conoseda per la developas e contribuis artal par eruditas como Leonardo da Vinci e Michelangelo Buonarroti, ci ia inspira la terma "om de la Renase".
John Keats
John Keats (1795–1821) ia es un poesiste famosa de England.
Con Byron e Shelley, el es un de la figures xef de la promove romantica. El ia mori en Roma con eda de 25 anios.
Combinatoria
Combinatoria es la ramo de matematica cual trata la relatas entre la lados e angulos de triangulos e la funsionas pertinente de cualce angulos.
Dinastia Qin
La dinastia Qin (xines: 秦朝, Qíncháo) ia es la dinastia prima de Xina imperal, durante de 221 a 206 aec. Nomida per sua loca corin en la stato de Qin, la dinastia ia es fundida par Qin Shi Huangdi, la imperor prima. La fortia de la stato Qin ia es multe creseda par la reformis legaliste de Shang Yang en la sentenio 4 aec, en la periodo de statos gerante. En la sentenio 3 aec, la stato Qin ia prosede en un seria de concistas rapida, en cual lo ia concista prima la dinastia Zhou, ja debil, e ia concista ultima la otra 6 de la 7 statos gerante. La 15 anios de la dinastia Qin ia es la plu corta en la istoria de Xina, composada de sola du imperores, ma lo ia inisia un sistem imperal cual ia dura de 221 aec, con alga interompes e ajustas, asta 1912 ec.
Rut
Rut es un libro de la Biblia cual parteni a la Atesta Vea.
Dinastia Qin
La Qin ia atenta crea un stato unida par un potia political strutural e sentrida e un militar suportada par un economia stable. La governa sentral ia move per suverti aristocratas e otra posesores de areas de tera per gania controla direta de la campaniores, ci ia composa la majoria grande de persones e labora. Esta ia permete projetas grande cual envolve 300,000 campaniores e prisonidas, como la lia de mures longo la borda norde, cual ia deveni ultima la Mur Grande de Xina.
La Qin ia introdui reformis como un sistem de mones, pesas, mesuras, e sistem de scrive normida, con la gol de uni la stato e promove comersia. Plu, sua militar usa la armas, veculos, e taticas la plu resente, an si la governa ia es burocrata estrema. La confuzistes de la Han ia depinta la dinastia Qin legaliste como un tirania estrema, notable par sita un purga conoseda como "la arde de la libros" e la entera de eruditas, an si espertas moderna disputa la veria de esta reportas.
Istoria
En la periodo de statos gerante ante la dinastia Qin, la statos major cual ia luta per domina ia es Yan, Zhao, Qi, Chu], [Han, Wei, e Qin. La renores de esta statos ia vide se como res, e no como alga de la titulos de nobiles plu basa cual los ia teni a ante. Ma nun ia leva se per crede ce el ia ave la "autoria de sielo", como la res de Zhou ia declara, e no ce el ia ave la direto per ofre sacrifias. Los ia resta acel a la renores Zhou.
Cuando la concistas ia es completa en 221 aec, Re Zheng, ci ia aseta la trono de la stato Qin cuando el ia ave no plu ca 13 anios, ia deveni la renor de Xina. La domina de la 6 statos ia es fada par la Re Zheng ci ia usa convinse e stratejia efetosa. El ia solidi sua rol como la renor solitar con la renunsia de sua ministro prima, Lu Buwei. La statos fada par la imperor ia es encargada a ofisiales dedicada a la taxe, en loca de pone un carga sur la persones de la familia real. El ia combina alora la titulos de la tre renores plu temprana e la imperores sinco a sua nom nova: Shi Huangdi, pd "la Imperor Prima" - un titulo el ia inventa. La imperor nova alora ia comanda ce tota armas no poseseda par la Qin ia debe es confiscada e fondeda. La metal cual ia resulta ia es sufisinte per construi 12 figures grande a la capital nova de la Qin a Xianyang.
Sentenio 16 aec
La sentenio des-ses aec es la periodo entre la anios 1600 e 1501 aec (ante la eda comun).
Dinastia Qin
Istoria
Confuzisme ia es ance importante en la periodo de statos gerante, como ance en la plu parte de la dinastia Zhou. Esta filosofia ia ave la "canon confuziste" de leteratur, nomida la ses clasicas: la Odes, Documentos, Rituos, Musica, Arcivos de primavera e autono, e Cambias, cual es la leteratur xines de la eda.